**Informatīvs kopsavilkums par ceļu izdevumu segšanu mērķa grupas jauniešiem projekta ietvaros**

**Kas var saņemt atbalstu?**

Projekta ietvaros mērķa grupas jauniešiem[[1]](#footnote-1) ir paredzēts segt ceļa izdevumus braucieniem no deklarētās dzīvesvietas uz mācību vai prakses vietu un atpakaļ, ja jaunieši apgūst kādu no šīm izglītības programmām:[[2]](#footnote-2)

|  |
| --- |
| Profesionālās pilnveides izglītības programma |
| Profesionālās tālākizglītības programma |
| Modulārās profesionālās izglītības programmas modulis vai moduļu kopa |
| Studiju modulis vai studiju kurss augstskolā vai koledžā |

**Kādas ceļa izmaksas ir atlīdzināmas?**

Projekta ietvaros ir paredzēts segt šādas izmaksas mērķa grupas jaunieša braucienam no deklarētās dzīvesvietas uz mācību vai kvalifikācijas prakses vietu un atpakaļ:

* reģionālās vietējās nozīmes un reģionālās starppilsētu nozīmes sabiedriskā transporta izmaksas;
* vieglā transportlīdzekļa ceļa izmaksas;
* vietējā sabiedriskā transporta izmaksas (vienas apdzīvotas vietas ietvaros).[[3]](#footnote-3)

**Kas un kā saņem finansējumu?**

* Jaunatnes starptautisko programmu aģentūra (JSPA) piešķir finansējumu pilsētas vai novada pašvaldībām. Savukārt, pašvaldība sedz jauniešiem ceļa izdevumus braucieniem no deklarētās dzīvesvietas uz mācību vai prakses vietu un atpakaļ projektā paredzētājā laika periodā.
* Izmaksas aprēķina, piemērojot Finanšu ministrijas metodiku “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai” (turpmāk - metodika).[[4]](#footnote-4)
* Pašvaldība ir tiesīga iesniegt jaunieša ceļa izdevumu apliecinošus dokumentus un pieprasīt JSPA segt šos ceļa izdevumus reizi mēnesī;

**Kāds ir izdevumu apmērs?**

|  |  |  |
| --- | --- | --- |
| **Izmaksas veidi** | **Likmes apmērs** | **Piemērošanas formula** |
| Reģionālās vietējās nozīmes un reģionālās starppilsētu nozīmes sabiedriskā transporta izmaksas | 0.05 EUR/km | **K2 = V2 x km**  K2 = kopējais attiecināmo izmaksu apmērs par nobraukto km skaitu ar sabiedrisko transportu;  V2 = vienas vienības izmaksu standarta likme par nobrauktu 1 km ar reģionālo sabiedrisko transportu (0.05 EUR);  km = projektā nobraukto km skaits.[[5]](#footnote-5) |
| Vieglā transportlīdzekļa ceļa izmaksas | 0.17 EUR/km  1.76 EUR vidējā 1 l degvielas  Cena | **K1 = V1 x km**  K1 = kopējais attiecināmo izmaksu apmērs par nobraukto km skaitu;  V1 = vienas vienības izmaksu standarta likme par nobrauktu 1 km (0.17 EUR);  km = projektā nobraukto km skaits.[[6]](#footnote-6) |
| Vietējā sabiedriskā transporta izmaksas (vienas apdzīvotas vietas ietvaros) | 0.64 EUR par 1 braucienu (vienas apdzīvotas vietas ietvaros (ārpus Rīgas);  1.15 EUR par 1 braucienu (Rīgā). | **K3 = V3 x b**  K3 = kopējais attiecināmo izmaksu apmērs par vietējo sabiedrisko transportu vienas apdzīvotas vietas ietvaros;  V3 = vienas vienības izmaksu standarta likme par 1 braucienu vietējā sabiedriskajā transportā vienas apdzīvotas vietas ietvaros;  b = projektā veikto braucienu skaits.[[7]](#footnote-7) |

**Kādi dokumenti būs jāiesniedz?**

* JSPA izstrādātā veidlapa “Ceļa/transporta izdevumu uzskaites lapa” (sadarbības līguma starp JSPA un pašvaldību 7.pielikums);
* Ja veidlapā “Ceļa/transporta izdevumu uzskaites lapa” nebūs ietverti izglītības pārstāvja apliecinājumi par jauniešu dalību mācībās konkrētajās dienās, tad papildus būs jāiesniedz dokuments, kas pierāda jaunieša dalību mācībās klātienē noteiktajā laika periodā (piemēram, izziņa no izglītības iestādes par jaunieša mācībām, nodarbību apmeklējuma uzskaites saraksts).

**Izmaksu attiecināšana**

* Ceļa izdevumu izmaksas jaunietim tiek attiecinātas par katru tekošo mēnesi ko jaunietis mācās.

1. Jaunieši vecumā no 15 līdz 29 gadiem (ieskaitot) (uzņemot atbalstāmajā darbībā), kuri nemācās, nav nodarbināti un saņem vai ir saņēmuši atbalstu 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” un 14.1.1. specifiskā atbalsta mērķa “Atveseļošanas pasākumi izglītības nozarē” 14.1.1.2. pasākuma “Atbalsts NEET jauniešiem” ietvaros. [↑](#footnote-ref-1)
2. Saskaņā ar Ministru kabineta 2015.gada 28.aprīļa noteikumu Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” 18.2.17. apakšpunktu. [↑](#footnote-ref-2)
3. Saskaņā ar Ministru kabineta 2015.gada 28. aprīļa noteikumu Nr. 207. 22.13.51., 22.13.52. un 22.13.53.apakšpunktu. [↑](#footnote-ref-3)
4. Metodika ir pieejama <https://www.esfondi.lv/upload/Vadlinijas/1km_izmaksu_metodika_nr_6.pdf> [↑](#footnote-ref-4)
5. Vienas vienības izmaksu standarta likme reģionālajam sabiedriskajam transportam tiek piemērota ņemot vērā faktiski nobraukto km skaitu. Izmantojot vilcienu, piemēro km skaitu, kāds ir līdzvērtīgā autobusa maršrutā. Kopējo km skaita pamatošanai ir jāiesniedz dokuments, kurā norādīts maršruta sākums (autoosta/stacija vai pietura) un galapunkts (stacija/autoosta vai pietura) un kopējais km skaits abos virzienos (turp – atpakaļ). Konkrētā maršruta km skaitu nosaka, izmantojot tīmekļa vietni <https://www.1188.lv/satiksme>. [↑](#footnote-ref-5)
6. Vienas vienības izmaksu standarta likme vieglajam transportlīdzeklim tiek piemērota faktiski nobraukto km skaitam, pamatojoties uz iesniegto maršruta lapu vai līdzvērtīgu dokumentu, kurā norādīts maršruts un nobraukto km kopsumma. Nobraukto km skaitu ar vieglo transportlīdzekli pārbauda, izmantojot tīmekļa vietni <https://www.google.com/maps/> vai <http://www.balticmaps.eu/>. [↑](#footnote-ref-6)
7. Vienas vienības izmaksu standarta likme vietējam sabiedriskajam transportam tiek piemērota atbilstoši faktiski notikušo braucienu skaitam. Vienas vienības izmaksu standarta likme vietējam sabiedriskajam transportam tiek piemērota atbilstoši faktiski notikušo braucienu skaitam. Kopējo braucienu skaita pamatošanai ir jāiesniedz dokuments, kurā var atšifrēt konkrēto personu un apstiprinājumu par dalību konkrētā pasākumā. [↑](#footnote-ref-7)